cyanic-selkie/wikianc huggingface dataset:
Fama Le Thao Ngujena
Biogrāfija
2005. gadā uzvarējusi ASEAN valstu junioru šaha čempionātā U18 vecuma grupā. 2010. gadā uzvarējusi Vjetnamas sieviešu šaha čempionātā. 2011. gadā Mešhedā Āzijas individuālajā sieviešu šaha čempionātā bijusi otrā aiz uzvarētājas Dronavalli Hārikas. 2016. gadā uzvarējusi Austrumāzijas zonas turnīrā un kvalificējusies 2017. gada Pasaules sieviešu šaha čempionātam pēc izslēgšanas sistēmas.
2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Lelu Džavahišvili, 2. kārtā uzvarējusi Aleksandru Gorjačkinu, bet 3. kārtā zaudējusi Annai Muzičukai.
Sekmīgi pārstāvējusi Vjetnamas komandu lielākajos komandu šaha turnīros:
Par panākumiem turnīros FIDE 2009. gadā viņai piešķīra starptautiskās meistares (WIM), bet 2011. gadā - starptautiskās lielmeistares (WGM) nosaukumu. 2013. gadā saņēmusi starptautiskā meistara nosaukumu vīriešiem (IM).
Personīgā dzīve
Precējusies ar Vjetnamas šaha lielmeistaru Ngujenu Ngok Čion Šonu.
Mamuta alas nacionālais parks
Mamuta alas nacionālais parks (en) ir nacionālais parks, kas atrodas Kentuki štata centrālajā daļā. Nacionālajā parkā ietverta daļa Mamuta alas, kas ir pasaulē garākā alu sistēma, izpētīti ir vairāk nekā 650 km alu sistēmas. Parks dibināts 1926. gadā, kļuvis par nacionālo parku,  — starptautisku biosfēras rezervātu, 1981. gadā iekļauts UNESCO Pasaules mantojuma sarakstā. Parks ir 21 380 ha liels.
Alās atrodami pazemes ezeri un upes, daudzi unikāli ģeoloģiski veidojumi, ieskaitot stalaktītus un stalagmītus, vairākiem no kuriem doti vārdi. Papildu lielajai dabiski izveidotajai ieejai alās ir vairākas mākslīgi izveidotas ieejas.
Alās dzīvo dažādi dzīvnieki, kas evolūcijas procesā pielāgojušies dzīvei tumšā vidē. Vēl ir tikušas atrastas sēnes vai tām radniecīgas sugas. Alās ir atrasti arī daži Amerikas pamatiedzīvotāju mumificēti ķermeņi, iespējams, pirmskolumba laika. Parka virszemes platībā galvenokārt sastopami cietkoksnes meži. Tūristiem papildu alu apmeklējumam populārākās nodarbes ir kanoe, makšķerēšana, pārgājieni mežos, kempingi.
Nītaures iela (Rīga)
Nītaures iela ir iela Rīgā, Vidzemes priekšpilsētā, Centrā. Iela sākas krustojumā ar Krišjāņa Valdemāra ielu un beidzas ar strupeceļu aiz krustojuma ar Tomsona ielu. Gājējiem iespējams savienojums ar Vesetas ielu, līdz 1980. gadiem iela pilnvērtīgi turpinājās līdz Vesetas ielai, kad tik uzbūvētas daudzstāvu dzīvojamās ēkas. Nītaures iela ir klāta ar asfalta segumu, tajā ir daudzstāvu dzīvojamo namu apbūve.
Vēsture
Iela ir nosaukta Nītaures pagasta centra Cēsu novadā — Nītaures — vārdā. Rīgas ielu sarakstos Nītaures iela sastopama kopš 1918. gada ar tagadējo nosaukumu, kas nav mainījies.
Ielu savienojumi
Nītaures iela ir savienota ar šādām ielām:
Jevgeņijs Kobilkins
Jevgeņijs Kobilkins (uk; dzimis ) ir Ukrainas FIDE meistars šahā (2006).
Biogrāfija
Luhanskas šaha skolas audzēknis. Vairākkārt pārstāvējis Ukrainu Eiropas un pasaules jauniešu šaha čempionātos, kuros lielāko panākumu guvis 2006. gadā, kad Rimavska Sobotā uzvarējis Eiropas jauniešu šaha čempionātā U14 vecuma grupā. Par šo panākumu saņēmis FIDE meistara (FM) nosaukumu. Divas reizes piedalījies Ukrainas šaha čempionātu finālos (2000, 2003). Divas reizes Doneckas šaha kluba Danko-Donbass sastāvā uzvarējis Ukrainas komandu šaha čempionātos (1997, 1999).
SC Heerenveen
SC Heerenveen ir dibināts Nīderlandes futbola klubs no Hērenvēnas, kurš pašlaik spēlē Nīderlandes futbola Goda divīzijā jeb Eredivisie. Mājas spēles aizvada Abes Lenstra stadionā.
Sergejs Bobrovskis
Sergejs Bobrovskis (dzimis 1988. gada 20. septembrī) ir krievu hokejists, vārtsargs, Krievijas hokeja izlases dalībnieks. Pašlaik (2019) Bobrovskis spēlē Nacionālās hokeja līgas kluba Floridas "Panthers" sastāvā.
Spēlētāja karjera
Profesionāļa karjeru Bobrovskis sāka 2006.—07. gada sezonā, kad debitēja Krievijas Superlīgas kluba Novokuzņeckas "Metallurg" sastāvā. Jau nākamajā sezonā hokejists kļuva par komandas pamatvārtsargu, "Metallurg" rindās spēlējot līdz pat 2009.—10. gada sezonas noslēgumam.
2010. gada vasarā Bobrovskis pievienojās NHL vienībai Filadelfijas "Flyers". 2011.—12. gada sezonā zaudēja komandas pamatvārtsarga lomu, to uzņemoties Iļjam Brizgalovam. 2012. gada vasarā hokejists tika aizmainīts uz Kolumbusas "Blue Jackets". 2012.—13. gada NHL sezonas lokauta laikā spēlēja KHL klubā Sanktpēterburgas SKA, taču tad atgriezās "Blue Jackets", kur kļuva par komandas pamatvārtsargu. 2013. un 2017. gadā kā līgas labākais vārtsargs ieguva Vezinas balvu. 2019, gadā kā brīvais aģents Bobrovskis pārgāja uz Floridas "Panthers".
Krievijas hokeja izlases rindās kļuvis par 2014. gada Pasaules čempionu.
Dālbergs
Dālbergs (sv, no dahl — 'ieleja' un berg — 'kalns'; sieviešu dzimtē Dālberga) ir zviedru cilmes uzvārds. Cilvēki ar šo uzvārdu:
Lorenss Fišbērns
Lorenss Džons Fišbērns III (en, dzimis ) ir ASV aktieris, kinoproducents, scenārists un režisors. Vislabāk pazīstams, attēlojot Morfeju filmās "Matrikss" (1999), "Matrikss atjaunots" (2003) un "Matrikss — Revolūcija" (2003). Pazīstams arī par lomu filmā Boyz n the Hood (1991), Frānsisa Forda Kopolas kara filmā "Mūsdienu apokalipse" (1979), kā arī filmās "Džons Viks" (2014), "Džons Viks 2" (2017), "Džons Viks 3: Parabellum" (2019) un "Džons Viks 4" (2023).
Par lomu filmā "Kāds mīlai ar to sakars?" (What's Love Got to Do With It, 1993) Fišbērns tika nominēts Amerikas Kinoakadēmijas balvai kā labākais aktieris galvenajā lomā. Ieguvis Tony balvu par lugu Two Trains Running (1992) un Emmy balvu par seriālu "TriBeCa" (1993).
Piedalījies arī tādās filmās kā "Purpura krāsa" (The Color Purple, 1985), School Daze (1988), "Ņujorkas karalis" (King of New York, 1990), Deep Cover (1992), Searching for Bobby Fischer (1993), "Cauri horizontam" (Event Horizon, 1997), "Noslēpumu upe" (2003), Akeelah and the Bee (2006), "Infekcija" (2011), "Tērauda vīrs" (2013), "Betmens pret Supermenu: Taisnības rītausma" (2016), "Skudrcilvēks un Lapsene" (2018).
Piedalījies seriālos "CSI Lasvegasa" (2008—2011), "Hanibāls" (2013—2015) un Black-ish (2014—pašlaik).
Luka Banki
Luka Banki (it, dzimis ) ir itāļu basketbola treneris. Kopš 2021. gada L. Banki ir Latvijas basketbola izlases galvenais treneris. Lielākos panākumus klubu līmenī sasniedzis ar Itālijas komandām Sjēnas "Montepaschi" un Milānas "Emporio Armani". 2022. gadā L. Banki trenē arī Francijas klubu SIG Strasbourg.
Itālija
1997. gadā L. Banki kļuva jau par Livorno komandas galveno treneri Itālijas pēc spēka otrajā līgā. 1999. gadā viņš kļuva par Pallacanestro Trieste galveno treneri, bet pēc diviem gadiem atgriezās Livorno komandā. Vēlāk neilgu laiku trenējis Trapani un Aurora Basket Jesi komandas. 2001. gadā bijis Itālijas U-20 izlases treneris.
2006. gadā L. Banki kā trenera asistents nonāca Sjēnas "Montepaschi" komandā. Kā trenera asistents viņš palīdzēja komandai iegūt sešus Itālijas A sērijas titulus pēc kārtas (2007—2012), piecus Itālijas Superkausus (2007—2011) un četrus Itālijas kausus (2009—2012). 2012. gada jūnijā L. Banki kļuva par Montepaschi komandas galveno treneri. 2013. gada jūnijā viņš ieguva savu pirmo Itālijas čempionu titulu kā galvenais treneris.
2013. gada jūlijā L. Banki parakstīja līgumu ar Eirolīgā spēlējošo Emporio Armani Milano. Savā pirmajā sezonā viņš jau otro reizi kā galvenais treneris kļuva par Itālijas čempionu.
2017.—2018. gada sezonā Banki bija Auxilium Torino treneris.
Klubu karjera
2018. gadā L. Banki kļuva par Vācijas basketbola Bundeslīgas un Eirolīgas kluba Brose Bamberg galveno treneri.
L. Banki kļuva par Grieķijas basketbola līgas un FIBA Čempionu līgas kluba AEK galveno treneri. 2019. gada jūlijā līgums tika lauzts.
2019. gada jūlijā L. Banki pievienojās Lokomotiv Kuban komandai VTB Vienotajā līgā, bet jau tā paša gada novembrī līgums tika lauzts.
2021. gada oktobrī, būdams Latvijas izlases treneris, parakstīja līgumu ar Itālijas klubu Victoria Libertas Pesaro, bet pēc sezonas beigām darba attiecības ar klubu pārtrauca. 2022. gada novembrī L. Banki noslēdza līgumu ar Francijas klubu SIG Strasbourg, kas spēlē arī Čempionu līgā.
Latvija
L. Banki kļuva par Latvijas basketbola izlases galveno treneri. 2023. gada Pasaules kausa kvalifikācijas ciklu trenera Lukas Banki vadībā Latvijas izlase aizvadīja veiksmīgi un 2022. gada novembrī pirmo reizi vēsturē kvalificējās Pasaules kausa finālam.
Leonīds Kubbels
Leonīds Kubbels (dzimis, miris ) bija vācbaltiešu un latviešu izcelsmes Krievijas un PSRS šaha problēmists.
Dzīves gājums
Dzimis Sanktpēterburgā ceha meistara ģimenē. Tēvs pēc tautības bija latvietis, māte — vācbaltiete. Ar šaha spēli iepazinies 7 gadu vecumā. Risinot un studējot visus uzdevumus un etīdes, kas bijuši pieejami Pēterburgas avīžu un žurnālu šaha nodaļās, pievērsies šaha kompozīcijai. Pirmais uzdevums bijis publicēts 1903. gada 5. (18.) jūlijā laikrakstā St. Petersburgische Zeitung, bet pirmā etīde — 1904. gada 25. decembrī. 1905. gada maijā Kubbelu ģimene pārcēlās uz Rīgu. Tur viņš iepazinies ar avīzes "Rigaer Tageblatt" šaha nodaļu un aizsūtījis tai nelielu paša sacerētu uzdevumu un etīžu kolekciju. Šaha nodaļas redakcija atzinīgi novērtējusi 13 gadīgā zēna talantu.
1906. gada februārī nomirst Kubbela tēvs un māte ar bērniem pārceļas atpakaļ uz Pēterburgu. Leonīds sācis strādāt Tenteļeva ķīmijas rūpnīcas kantorī, kur nostrādājis 18 gadus. 1924. gadā Kubbels un viņa brālis Arvīds tikuši uzaicināti vadīt žurnāla "Šahmatnij listok" šaha kompozīcijas nodaļu. Viņa pamatdarbs šai laikā bija krāsošanas trests, pēc tam no 1928. gada Ohtinskas ķīmijas kombināts, bet no 1934. gada viņš strādājis valsts pārvaldē. Kubels miris no bada 1942. gadā Ļeņingradas blokādes laikā.
Šaha daiļrade
Kubbels sastādījis vairāk kā 2800 dažādu žanru šaha kompozīcijas (galvenokārt trīsvilčus) un ap 500 etīdes. Viņa kompozīcijas ieguvušas ap 500 atzinību, tai skaitā ap 120 pirmo godalgu. Tiek uzskatīts par vienu no mūsdienu mākslinieciskās etīdes pamatlicējiem. 1934. gadā viņam tika piešķirts tituls: PSRS sporta meistars šaha kompozīcijā.
Uldis Lieldidžs
Uldis Lieldidžs ( Rīgā — Rīgā) bija latviešu aktieris.
Sins Thejons
Sins Thejons (ko; dzimis ) ir Dienvidkorejas futbola treneris un bijušais futbolists, spēlējis pussarga pozīcijā, bijis Dienvidkorejas futbola izlases dalībnieks. Kopš 2020. gada ir Indonēzijas futbola izlases galvenais treneris.
Uldis Lieldidžs
1956. gadā absolvējis Latvijas Valsts konservatorijas Teātra fakultāti. Bijis Dailes teātra aktieris.
Filmējies vairākās latviešu un PSRS filmās, tai skaitā "Vecās pagastmājas mistērija", "Dubultslazds", "Spāņu variants", "Dāvana vientuļai sievietei", "Oļegs un Aina", "Caur ērkšķiem uz zvaigznēm" un "Meldru mežs", kā arī seriālos "Ilgais ceļš kāpās" un "Likteņa līdumnieki".
1975. gada Vissavienības kinofestivālā Kišiņevā apbalvots par galveno lomu filmā "Eju pa savu kursu" (Odesas kinostudija).
Sins Thejons
Futbolista karjera
Gandrīz visu karjeru pārstāvēja Seongnam FC. Tā sastāvā sešas reizes kļuva par Dienvidkorejas čempionu un deviņas reizes tika iekļauts sezonas simboliskajā izlasē. 2005. gadā pārgāja uz Austrālijas vienību Queensland Roar, tomēr tajā aizvadīja tikai vienu spēli un bija spiests beigt karjeru traumas dēļ.
Iļja Ježovs
Iļja Ježovs (dzimis 1987. gada 12. janvārī) ir krievu hokejists, vārtsargs. Pašlaik (2019) spēlē Kontinentālās hokeja līgas kluba Podoļskas "Vitjaz" rindās.
Sins Thejons
Futbolista karjera
Spēlējis dažādu vecumu Dienvidkorejas jauniešu izlasēs. debitēja Dienvidkorejas nacionālajā izlasē spēlē pret AAE izlasi. Pirmos vārtus izlases labā guva pret Izraēlu. Piedalījies 1996. gada Āzijas kausā, kurā tika līdz ceturtdaļfinālam. Kopumā izlases rindās aizvadījis 23 spēles un guvis 3 vārtrus.
Iļja Ježovs
Spēlētāja karjera
Profesionāļa karjeru sāka 2008.—09. gada sezonā Krievijas Augstākās līgas kluba Sanktpēterburgas "HK VMF" rindās. Kluba sastāvā aizvadīja nākamās trīs sezonas, taču tad kļuva par KHL vienības Sanktpēterburgas SKA otro vārtsargu. 2012.—13. gada sezonā bija komandas nominālais pamatvārtsargs, lai gan lokauta laikā šo lomu uzņēmās NHL spēlējošais Sergejs Bobrovskis. 2013.—14. gada sezonā bija SKA otrais vārtsargs aiz Aleksandra Salāka.
2014.—15. gada sezonas pašā ievadā SKA Ježovu aizmainīja uz Toljati "Lada", taču tad hokejists atgriezās Sanktpēterburgā, kopā ar komandu izcīnot Gagarina kausu. 2015.—16. gada sezonā bija SKA otrais vārtsargs aiz Miko Koskinena. 2016. gada maijā Ježovs noslēdza viena gada līgumu ar Toljati "Lada".
Sins Thejons
Trenera karjera
Trenera darbu uzsāka drīz spēlētāja karjeras beigām, kļūstot par Queensland Roar trenera asistentu. 2009. gadā atgriezās Seongnam FC un kļuva par kluba galveno treneri. 2010. gadā ar šo komandu uzvarēja AFC Čempionu līgā.
2014. gadā sāka darbu ar Dienvidkorejas futbola izlasi. Sākotnēji tika iecelts par galvenā trenera pienākumu izpildītāju, taču nevienu spēli šajā amatā neaizvadīja un pēc Uli Štīlikes apstiprināšanas galvenā trenera amatā kļuva par viņa asistentu. No 2015. līdz 2016. gadam strādāja ar Dienvidkorejas olimpisko izlasi, vēlāk bija arī U20 izlases treneris.
2017. gada jūlijā pēc Štīlikes atlaišanas kļuva par Dienvidkorejas izlases galveno treneri. Sina vadībā izlase kvalificējās 2018. gada FIFA Pasaules kausa finālturnīram. Tajā komanda piekāpās Zviedrijai un Meksikai, bet pēdējā grupu turnīra spēlē pārsteidzoši uzvarēja Vācijas izlasi. Ieņemot trešo vietu grupā, izlase izslēgšanas spēlēm nekvalificējās, un pēc finālturnīra Sins atstāja galvenā trenera amatu. 2019. gada nogalē Sins tika apstiprināts par Indonēzijas izlases galveno treneri. Viņa vadībā komanda kvalificējās 2023. gada Āzijas kausam, finālturnīrā iekļūstot pēc 16 gadu pārtraukuma.
Vikipēdija portugāļu valodā
Vikipēdija portugāļu valodā (pt) ir bezmaksas tīmekļa enciklopēdijas Vikipēdijas portugāļu valodas versija. Tā darbojas kopš 2001. gada jūnija un ir piektā vecākā Vikipēdijas versija.
Pēc 2014. gada datiem tajā bija vairāk kā 828 000 rakstu, bet 2020. gada janvārī vairāk nekā 1,019 miljoni rakstu un tā bija 16. lielākā Vikipēdija pēc rakstu skaita. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.
Frics Valters
Frīdrihs "Frics" Valters (de, —) bija Vācijas futbolists. Visu savu karjeru pavadījis savas dzimtās pilsētas Kaizerslauternes komandā 1. FC Kaiserslautern. Spēlējis uzbrūkošā pussarga un uzbrucēja pozīcijā. Rietumvācijas futbola izlases sastāvā piedalījies 61 spēlē un guvis 33 vārtus. Bijis izlases kapteinis komandā, kura uzvarēja 1954. gada FIFA Pasaules kausā.
Friča brālis Otmārs Valters arī bija izlases futbolists.
Piemiņa
2003. gadā Valters tika nosaukts kā Vācijas Zelta spēlētājs UEFA 50 gadu jubilejā, īpaši šim gadījumam izveidotajā apbalvojumā.
1. FC Kaiserslautern stadions ir nosaukts Frica Valtera vārdā.
Sasniegumi
Rietumvācija
Virdžīnija Veida
Sāra Virdžīnija Veida (en; dzimusi ) ir bijusī britu profesionālā tenisiste, pēc tam sporta komentētāja. trīskārtējā Grand Slam turnīru uzvarētāja sieviešu vienspēlēs un četrkārtēja dubultspēlēs. WTA balvas ieguvēja kategorijā "Gada spēlētāja" (1977). Kopš 1989. gada iekļauta Starptautiskā tenisa slavas zālē. 1986. gadā apbalvota ar Britu impērijas virsnieka ordeni.
Sieviešu dubultspēles
Piezīme: 1977. gadā Austrālijas atklātais čempionāts notika divreiz — janvārī un decembrī.
Gerhards Jenšs
Gerhards Jenšs (dzimis, miris ) bija Vācijas šaha problēmists , devis ieguldījumu kā organizators, redaktors un kompozīciju autors.
Pēc otrā pasaules kara Jenšs strādājis par režisora asistentu Frankfurtes operā, vēlāk viņš apguvis tirgotāja amatu. No 1979. gada viņš dzīvojis Itālijā.
Šaha kompozīcija
Jenšs vadīja vairāku laikrakstu šaha nodaļas: līdz 1961. gadam laikrakstā Wiesbadener Kurier, pēc tam Süddeutschen Schachzeitung un no 1969. gada Schach-Echo.
Šaha uzdevuma piemērs
Atrisinājums
Agamemnons
Agamemnons (, Agamémnōn) sengrieķu mitoloģijā ir Mikēnu valdnieka Atreja un valdnieces Aeropas dēls, Menelāja brālis, Klitemnestras vīrs, kā arī Ifigenijas, Elektras, Oresta un Hrisotemīdas tēvs. Mītiskās leģendās Agamemnons bija Mikēnu vai Argosas valdnieks. Kad brāļa sieva Helēna ar Paridu aizbēga uz Troju, Agamemnons uzsāka Trojas karu un vadīja apvienoto grieķu karaspēku.
Apollo 10
Apollo 10 jeb AS-505 bija ASV Nacionālā aeronautikas un kosmosa administrācijas (NASA) Apollo programmas pilotējamais lidojums, pēdējais izmēģinājuma lidojums pirms Apollo 11 nolaišanās uz Mēness virsmas. Tas tika veikts 1969. gada maijā, sasniedzot Mēness orbītu un veicot nolaišanās mēģinājumu līdz 15,6 km no Mēness virsmas.
Apkalpe
Dublējošā apkalpe:
Lidojuma gaita
Apollo 10 tika palaists 16:49:00 UTC ar nesējraķeti Saturn V no Kenedija kosmosa centra starta laukuma LC-39B. Ievadīšana orbītā noritēja bez problēmām. Pēc atvienošanās no otrās pakāpes trešā pakāpe S-IVB ar mēness moduli un kosmosa kuģi tika ievadīta sākotnējā zemā Zemes orbītā.
2 stundas 33 minūtes pēc pacelšanās S-IVB veica manevru, lai kosmosa kuģi ievadītu trajektorijā uz Mēnesi. 3 stundas pēc starta tika veikta moduļu pārkārtošanās, mēness moduli pievienojot komandmoduļa konusa galā. Pēc saslēgšanās savienojošais tunelis tika piepildīts ar skābekli. Kad tika atvērtas lūkas un astronauti sāka pārbaudīt savienojumus, izrādījās, ka ar gāzes plūsmu daļēji bija norauts alumīnija pārklājums, atsedzot stikla vates izolāciju. Stikla vates daļiņas izplatījās pa visu kuģi, tās iekļuva apkalpes elpošanas ceļos un zem apģērba, izraisot klepu un ādas niezi. 3 stundas 56 minūtes pēc starta raķešpakāpe tika atdalīta no mēness moduļa.
75 stundas 55 minūtes pēc pacelšanās uz 356 sekundēm tika ieslēgts servisa moduļa dzinējs, kosmosa kuģi ievadot eliptiskā Mēness orbītā ar periselēniju 109 km un aposelēniju 315 km. 80 stundas 25 minūtes pēc starta kosmosa kuģa orbīta tika izmainīta līdz 108,5 × 113,8 km. 94. lidojuma stundā Sernans un Stefords pārgāja uz mēness moduli un veica sistēmu pārbaudes. Jangs palika komandmodulī.
98 stundas 22 minūtes pēc starta mēness modulis atvienojās no komandmoduļa. Pēc 25 minūtēm komandmodulis ar palīgdzinējiem veica manevru, lai attālinātos no mēness moduļa. 99 stundas 46 minūtes pēc starta uz 28 sekundēm tika iedarbināts mēness moduļa nosēšanās pakāpes dzinējs, izmainot tā orbītu uz 14,3 × 113,2 km. Apkalpe novēroja un nofotografēja plānojamo Apollo 11 nosēšanās vietu Miera jūrā.
106 stundas 22 minūtes pēc starta mēness modulis saslēdzās ar komandmoduli; šo operāciju vadīja Jangs. Pēc Steforda un Sernana pāriešanas uz komandmoduli pacelšanās pakāpe tika atvienota. Komandmodulis Mēness orbītā palika vēl 29 stundas.
Zaubes iela (Rīga)
Zaubes iela ir iela Rīgā, Vidzemes priekšpilsētā, Centrā. Iela sākas krustojumā ar Krišjāņa Valdemāra ielu un beidzas krustojumā ar Vesetas ielu. Tā ir klāta ar asfalta segumu.
Apollo 10
Lidojuma gaita
137 stundas 36 minūtes pēc pacelšanās no Zemes tika iedarbināts galvenais dzinējs, un komandmodulis iegāja trajektorijā uz Zemi. 26. maijā, lidojuma 191 stundā 34 minūtēs komandmodulis atdalījās no servisa moduļa un pēc 15 minūtēm tas iegāja Zemes atmosfērā virs Teksasas. 16:52:23 UTC komandmodulis nolaidās Klusajā okeānā 740 km uz austrumiem no ASV Samoa, 6,3 km no aviācijas bāzes kuģa Princeton.
Zaubes iela (Rīga)
Vēsture
Iela ir nosaukta Zaubes vārdā. Pirmo reizi Rīgas ielas sarakstos Zaubes iela minēta 1932. gadā. 1966. gadā ielu pārdēvēja par Alfrēda Amtmaņa-Briedīša ielu, jo režisors un aktieris mitinājies tās 8. namā. 1990. gadā Zaubes iela atguva savu nosaukumu.
Ielu savienojumi
Zaubes iela ir savienota ar šādām ielām:
Henrijs Etkinss
Henrijs Ernests Etkinss (en; Lestera —  Haderfīlda) bija Lielbritānijas starptautiskais meistars šahā (1950). Pēc profesijas skolotājs.
Biogrāfija
Beidzis Kembridžas Universitāti un visu mūžu strādājis dažādās Anglijas augstskolās par matemātikas skolotāju. Ar šahu nodarbojies tikai savam vaļaspriekam. Neraugoties uz to, daudzos šaha turnīros sasniedzis labus rezultātus. 1882. gadā kļuvis par Lesteras šaha kluba biedru, bet 1889. gadā uzvarējis Lesteras pilsētas šaha čempionātā. 1899. gadā Amsterdamā uzvarējis spēcīgā Eiropas šaha amatieru turnīrā. 1902. gadā Hannoverē 13. Vācijas šaha savienības kongresā ieņēmis 3. vietu aiz Davida Janovska un Harija Pilsberija. 1912. gadā uzvarējis mačā citu Anglijas šahistu Frederiku Jeitsu ar 3:0. Savdabīgu rekordu uzstādījis Lielbritānijas šaha čempionātos, kuros piedalījies 11 reizes, no kurām deviņas reizes uzvarējis (1905—1911, 1924—1925), kā arī izcīnījis sudraba (1904) un bronzas (1937) medaļas. Pārstāvējis Anglijas komandu Pasaules šaha olimpiādēs, kurās piedalījies 2 reizes (1927, 1935) un komandu vērtējumā izcīnījis bronzas (1927) medaļu.
Lai gan savas dzīves laikā Etkinss bija piedalījies tikai sešos starptautiskos šaha turnīros (ieskaitot Pasaules šaha olimpiādes) FIDE 1950. gadā viņam kā vienam no pirmajiem piešķīra starptautiskā meistara (IM) nosaukumu.
Kārels Nurmsalu
Kārels Nurmsalu (dzimis ) ir bijušais igauņu tramplīnlēcējs un ziemeļu divcīņnieks.
Sākotnēji startējis ziemeļu divcīņā. Pasaules kausā debitējis Klingentālē. 2011. gada pasaules junioru čempionātā, kas norisinājās Otepē, ieguva trīs bronzas medaļas — divas ziemeļu divcīņā un vienu tramplīnlēkšanā. Pēc tam galvenokārt startējis tramplīnlēkšanā, pasaules kausā debitējis Rukā. 2014. gadā finansiālu iemeslu dēļ beidza karjeru. 2016. gadā atgriezās sportā un 2017. gadā atgriezās pasaules kausa apritē, tomēr pēc sezonas otro reizi beidza karjeru, šoreiz veselības problēmu dēļ.
Piedalījies 2014. gada ziemas olimpiskajās spēlēs (tramplīnlēkšanā), izcīnot 38. vietu sacensībās uz normālā kalna un 41. vietu sacensībās uz lielā kalna. Piedalījies arī četros pasaules čempionātos, divreiz (2009, 2011) ziemeļu divcīņā un divreiz (2013, 2017) tramplīnlēkšanā, labākais individuālais sasniegums ir divas 26. vietas 2013. gadā. Labākais sasniegums pasaules kausos ir 6. vieta pasaules kausa tramplīnlēkšanā posmā Oslo.
2012. gada NBA finālsērija
2012. gada NBA finālsērija bija 2011.—2012. gada NBA sezonas čempionu noskaidrošanas sērija un 2012. gada NBA izslēgšanas spēļu pēdējā stadija. Šajā kārtā tikās Austrumu konferences čempioni Maiami "Heat" un Rietumu konferences čempioni Oklahomasitijas "Thunder". NBA finālsērija notika pēc 2—3—2 rotācijas. Tā kā "Thunder" ir labāka regulārās sezonas uzvarēto—zaudēto spēļu attiecība nekā "Heat", tad "Thunder" bija mājas spēļu priekšrocības finālsērijā. Tā sākās un beidzās.
Par NBA čempioniem otro reizi kluba vēsturē kļuva Maiami "Heat", finālsērijā ar 4—1 pārspējot Oklahomasitijas "Thunder". Par finālsērijas vērtīgāko spēlētāju tika atzīts Lebrons Džeimss.
Šī ir pirmā reize kopš 1998. gada, kad finālā neiekļūst komanda no Kalifonijas vai Teksasas ("Thunder" izslēgšanas spēlēs uzvarēja Dalasas "Mavericks", Losandželosas "Lakers" un Sanantonio "Spurs"). Tāpat šī ir pirmā finālsērija kopš 1990. gadā, kad finālā neiekļūst ne Fila Džeksona trenēta komanda, ne komanda no Teksasas. Piekto reizi kopš 1967. gada finālsērijā startē sezonas rezultatīvākais spēlētājs (Kevins Durants) un regulārās sezonas vērtīgākais spēlētājs (Lebrons Džeimss). Šī ir pirmā reize, kad "Thunder" kvalificējas NBA fināliem kopš 2008. gadā notikušās Sietlas "SuperSonics" pārcelšanās no Sietlas (Vašingtonas štats). "Heat" šī ir trešā reize, kad klubs kvalificējas finālsērijai un otrā reize pēdējo divu gadu laikā.
Desa
Desa ir pārtikas produkts, kuru parasti veido maltas gaļas vai gaļas subproduktu masa, kas iepildīta īpašā apvalkā, parasti dzīvnieku zarnās, celofānā vai polimēra plēvē. Atkarībā no ražošanas tehnoloģijas un izejvielām ir dažāda veida desas, piemēram, vārītas desas (doktordesas), kūpinātas desas, žāvētas desas, sardeles, cīsiņi, asinsdesas, aknu desas. Visbiežāk desu gatavošanā tiek izmantota liellopu vai cūku gaļa. Izmanto arī jēru, mājputnu, zirgu un citu dzīvnieku gaļu. Protams, aknu desās vai asinsdesās tiek izmantoti attiecīgie subprodukti.
Džakomo Meijerbērs
Džakomo Meijerbērs (de, dzimis kā Jakobs Lībmans Meijers Bērs (de), miris ) bija ebreju izcelsmes vācu/franču operu komponists, viens no lielās operas (Grand opera) stila pamatlicējiem. Viens no populārākajiem operu autoriem 19. gadsimtā.
Dmitro Tišins
Dmitro Tišins (uk; dzimis 1988. gadā) ir Ukrainas starptautiskais meistars šahā (2000).
Džakomo Meijerbērs
Dzimis ļoti bagātā ģimenē un trūkumu necieta, tāpēc atšķirībā no daudziem citiem komponistiem spēja izvirzīt savus noteikumus opernamiem. 1816. gadā devās apgūt mūziku uz Itāliju, kur pieņēma vārdu Džakomo. 1831. gadā Parīzē tika uzvesta Meijerbēra opera Robert le diable, un komponists kļuva par slavenību. Kopā ar libretistu Ežēnu Skribu Meijerbērs radīja vēl vairākas operas, kuras bija ļoti populāras 19. gadsimtā. Meijerbēra popularitāte sāka kristies līdz ar Riharda Vāgnera popularitātes kāpumu. Kaut arī Vāgnera karjeras sākumā Meijerbērs Vāgneru atbalstīja, vēlāk Vāgners kļuva par vienu no Meijerbēra mūzikas asākajiem kritiķiem, tai skaitā kritizējot Meijerbēru antisemītiskajā esejā Das Judenthum in der Musik. Nacisma laikā Meijerbēra mūzika autora izcelsmes dēļ bija aizliegta.
Dmitro Tišins
Biogrāfija
Odesas šaha skolas audzēknis. Vairākkārt pārstāvējis Ukrainu Eiropas un pasaules jauniešu šaha čempionātos, kuros lielāko panākumu guvis 1998. gadā, kad uzvarējis Eiropas jauniešu šaha čempionātā U10 vecuma grupā. Par šo panākumu saņēmis FIDE meistara (FM) nosaukumu. Divas reizes piedalījies Ukrainas šaha čempionātu finālos (2002, 2003). Trīs reizes dažādu šaha klubu sastāvos piedalījies Ukrainas komandu šaha čempionātos (2002, 2006, 2009). 2003. gadā uzvarējis nacionālajā šaha turnīrā Iļļičivskā. Par panākumiem turnīros FIDE 2000. gadā viņam piešķīrusi starptautiskā meistara (IM) nosaukumu.
Arcahas Karaliste
Arcahas Karaliste (hy) jeb Hačena bija no Armēnijas viduslaiku karalistes atkarīga valstiņa Sjunikas, Arcahas (mūsdienu Kalnu Karabahas), Gardmanas un Gerarkunikas teritorijās. Mūsdienu avoti to biežāk sauc par Hačenu, tāpat kā tās mantinieci Hačenas kņazisti. Karaliskais Hačenas nams bija senās Sjunidu dinastijas jaunākais atzars, un tika nosaukts sava galvenā cietokšņa Hačenas vārdā. Karaliste radās, kad Ovaness-Senekerims ieguva karaļa titulu 1000. gadā.
Valsts atradās zem Armēnijas Bagratuni (Bagratīdu) dinastijas karaļu protektorāta, tomēr precīzs tās statuss vēl nav noskaidrots.
Arcaha paturēja savus iepriekšējos valdniekus arī tad, kad 13. gadsimta sākumā viņi atzina gruzīnu, bet pēc tam mongoļu sizerēnu tiesības. Viņi zaudēja karaļa titulu pēc tam, kad Ilhanīdu valdnieks Arguns noslepkavoja Hasan-Džalalu (1214–1261), bet turpināja valdīt Sjunikā kā kņazistē, kura vēlāk, kopš 16. gadsimta, sastāvēja no vairākām kņazu-meliku valstiņām līdz 19. gadsimta sākumam. Sjunikas karaļu pēcnācēji bija pamanāmi tās vēsturē līdz pat 20. gadsimtam.
Buļļu sala
Buļļu jeb Daugavgrīvas sala ir sala starp Rīgas līci un Buļļupi pie Daugavas un Lielupes ietekas jūrā. Tā ir lielākā sala Latvijā. Administratīvi ietilpst Rīgas pilsētā un uz tās izvietojušās Daugavgrīvas (austrumos), Rītabuļļu (vidusdaļā) un Vakarbuļļu (rietumos) pilsētas daļas.
Ģeogrāfija un ģeoloģija
Sala ir 8,5 km gara, 1—2 km plata, vidējais augstums ir 2—4 m vjl, lielākais — 14 m. Izvietojusies Rīgas jūras līča dienviddaļā starp Daugavas ieteku austrumos, Lielupes ieteku rietumos un Buļļupi dienvidos. Salas pamatā ir smilšainie Litorīnas un Pēclitorīnas jūras, lagūnas un aluviālie nogulumi, virspusē vēja pārpūstas eolas smiltis. Gar jūras krastu ir 30—80 m plata, smilšaina pludmale un 250—400 m plata vaļņveida kāpu josla. Salas centrālā un rietumu daļa lielākoties apmežota, austrumu daļā — apbūve. Daugavgrīvas dabas liegums.
Vēsture
Sala izveidojusies 1755.—1757. gados, Lielupei pavasara palos pārraujot šauro un garo no Kauguriem līdz Vecāķiem akumulatīvo strēli un izveidojot jaunu ieteku līcī. Līdz tam Lielupe ietecēja Daugavā pa tagadējo Buļļupi.
1679. gada pavasara palos Lielupe pārrāva kāpu joslu Buļļu salas vidū, izveidojot jaunu gultni (tagadējā Ziemeļupe), pa kuru tā ieplūda Rīgas līcī. Arī 1709. un arī 1759. gadā Lielupe izveidoja pārrāvumu starp Rītabuļļiem un Daugavgrīvu. Ar laiku jaunā grīva aizsērēja un tika daļēji aizbērta.
Izveidojot tagadējo ieteku līcī, Lielupe divās daļās sadalīja Buļļu muižu (Bullenhof), no kā ir cēlies viens no salas nosaukumiem.
Konels Hjū O'Donels Aleksanders
Konels Hjū O'Donels Aleksanders (en; Korka —  Čeltnema) bija Lielbritānijas starptautiskais meistars šahā (1950) un starptautiskais lielmeistars korespondencšahā (1970). Pēc profesijas matemātiķis.
Biogrāfija
Piedzimis angļu—īru ģimenē Īrijā. 1920. gadā Īrijas Neatkarības kara gājis bojā Aleksandera tēvs, un ģimenē pārcēlusies uz Birmingemu. Pēc skolas beigšanas iestājies Kembridžas Universitātē, kuru beidzis 1931. gadā. No 1932. gada bijis matemātikas skolotājs Hempšīrā, kur arī apprecējies. Divu dēlu tēvs. 1938. gadā pārgājis uz darbu izpētes centrā. Otrā pasaules kara laikā nodarbojies ar kriptogrāfiju, strādājis kopā ar Alanu Tjūringu pie Enigmas koda atšifrēšanas. Kara beigās nodarbojies arī ar Japānas šifra JN-25 atkodēšanu. Pēc kara līdz savai aiziešanai pensijā (1971) strādājis sakaru komunikāciju nodrošināšanas jomā. Par saviem nopelniem valsts labā 1946. gadā apbalvots ar Britu impērijas Virsnieka ordeni, 1955. gadā ar Britu impērijas Virsnieka ordeni, bet 1970. gadā ar Svētā Mihaila un Svētā Jura ordeni. Kā epizodisks tēls attēlots 2014. gada ASV uz vēsturiskiem faktiem balstītā filmā par Alana Tjūringa dzīvi — Imitācijas spēle.
Šahista karjera
Ar šahu nopietni sācis aizrauties skolas gados. Kembridžas studiju laikā sadraudzējies ar citu angļu šahistu - Filipu Stjuartu Milneru-Beriju. 1926. gadā uzvarējis Lielbritānijas jauniešu šaha čempionātā. Divas reizes uzvarējis Lielbritānijas šaha čempionātos (1938, 1956), bet 1932. gadā šajā turnīrā bijis otrais. Sekmīgi spēlējis tradicionālajos Hastingsas šaha turnīros: 1938. gadā dalījis otro vietu ar Paulu Keresu (uzvarējis Semjuels Reševskis), 1947. gadā kļuvis par turnīra uzvarētāju, bet 1954. gadā dalījis pirmo vietu ar Dāvidu Bronšteinu. Piedalījies Pasaules šaha čempiona izcīņas ciklu zonas turnīros, kuros divas reizes ieņēmis 5. vietu (1947, 1957).
Pārstāvējis Anglijas komandu Pasaules šaha olimpiādēs, kurās piedalījies 6 reizes (1933-1939, 1954, 1958) un individuālajā vērtējumā izcīnījis bronzas (1933) medaļu. 1946. gadā PSRS un Lielbritānijas šahistu radiomačā nospēlējis neizšķirti savu divu partiju maču ar toreizējo padomju šahistu līderi Mihailu Botviņņiku — 1:1 (+1, -1).
Par panākumiem turnīros FIDE 1950. gadā Aleksanderam kā vienam no pirmajiem piešķīrusi starptautiskā meistara (IM) nosaukumu. Mūža nogalē piedalījies korespondencšaha turnīros un 1970. gadā kļuvis par Starptautiskā Korespondencšaha federācija lielmeistaru. Bijis pazīstams arī kā žurnālists un daudzu šaha grāmatu autors. 1960. un 1970. gados vadījis šaha nodaļu laikrakstā The Sunday Times.
Klaušas
Klaušas ir regulāri pienākumi atkarīgajam pret zemes kungu, visbiežāk, normēts darbs zemes kunga lielsaimniecībā, ko veic atkarīgais zemnieks jeb dzimtcilvēks ar savu inventāru, tā maksājot par tiesībām dzīvot un strādāt tam piešķirtajā saimniecībā, kā arī par kunga aizgādību, rūpēm un palīdzību.
Vēsture
Klaušas pastāvēja jau Senajā Romā kā pienākuma darbs valsts labā. Rietumeiropā izplatījās kā feodālās rentes paveids. Pēc 13. gadsimta to pamazām sāka nomainīt produktu un naudas rente. Austrumeiropā klaušas pastāvēja līdz 19. gadsimta otrajai pusei, bet Krievijas impērijā pilnībā to atcēla 1882. gadā.
Latvijā
Mūsdienu Latvijas teritorijā pirmās ziņas avotos par klaušām nāk no 13. gadsimta, kad bez naturālajām nodevām jeb nodevām graudā iedzīvotāji tika aplikti ar publiskajām klaušām. Tām pārsvarā bija militārs raksturs, Livonijas iedzīvotājiem bija jāpiedalās zemes kungu karos, tāpat bija jāpiedalās piļu, ceļu, tiltu un baznīcu būvē. Piemēram, 1267. gada Ordeņa un kuršu līgumā bija noteikts, ka katram kursim jāstrādā ordenim 4 dienas gadā savā novadā, 2 vasarā un 2 ziemā. 1272. gada līgumā ar zemgaļiem tika nolemts, ka viņiem arī jāpilda 2 klaušu dienas vasarā un 2 ziemā, kurās ietilpst viens brauciens šķūtīs, un visiem darba spējīgiem zemgaļiem jānāk pļaut sienu, cirst un nest malku.
Livonijas ordenis 1492. gadā Zemgalē zemniekiem noteica, ka vasarā muižas darbos jāiet pēc vīru skaita, bet ziemā pēc sētu skaita. Savukārt Kursā 1500. gadā saimniekam muižā jau bija jānostrādā 32 dienas gadā. Acīmredzot klaušu apjoma palielināšana notika uz līguma pamata, ko zemes kungs vai muižnieks noslēdza ar zemnieku pārstāvjiem. Juridiski līgums skaitījās brīvprātīgs, taču zemniekiem no tā bija grūti atteikties. Par papildus klaušām, kuras gan vēl dēvēja par talkām, muiža rīkoja dzīres ar alu, mūziku un dejām. 15. gadsimtā parādījās arī kordu jeb kārtnieku darbi. Šīs klaušas deva viss pagasts kolektīvi. Atsevišķi ciemi sūtīja uz muižu ganus, lauksargus, muižu sargus un citus.
Dažos novados 16. gadsimta vidū jau bija izplatītas diendienā pildāmās klaušas, piemēram, Vidzemē no katras ½ vai ¼ arkla saimniecības uz muižas tīrumiem augu gadu no pirmdienas līdz piektdienai bija jāsūta viens cilvēks un viens zirgs un vasarā vēl viens darbinieks bez zirga. Steidzamiem ārkārtas darbiem jeb liecībām muižās rīkoja talkas.
18. gadsimtā ieviesa riežas un klaušu apjomu reglamentēja muižu tiesībās. Kurzemes kroņa muižās, saskaņā ar H.Stroda grāmatu “Kurzemes kroņa zemes un zemnieki”, klaušas dalījās kā kārtējās klaušas (zirdzinieku un kājnieku), korda klaušas (riežas) un ārkārtējās klaušas (liecības).
Latvijas Republikas Satversmes preambula
Latvijas Republikas Satversmes preambula ir Latvijas Satversmes ievaddaļa, kurā vispārīgā formā ir formulēta Latvijas Republikas pamatlikuma pastāvēšanas pamatjēga. Tās sākotnējais, 1922. gada 15. februārī pieņemtais vēstījums bija lakonisks, bet 2014. gada 19. jūnijā galīgajā lasījumā 11. Saeimas deputāti pieņēma daudz plašāku preambulas tekstu.
Priekšvēsture
Latvijas Satversmes projektu Satversmes sapulce apsprieda no 1921. gada 20. septembra līdz 1922. gada 15. februārim, kad nobalsoja par Satversmes pirmo daļu. Satversmes otrās daļas par attiecībām starp valsti un tās pilsoņiem apspriešana ilga no 1922. gada 17. janvāra līdz 5. aprīlim. Nespējot panākt nepieciešamo vienprātību, citi piedāvātie preambulas varianti tika noraidīti, tā vietā pieņemot visaptverošu ievadu: "Latvijas tauta savā brīvi vēlētā Satversmes sapulcē ir nolēmusi sev šādu valsts Satversmi", kam sekoja pārējais Satversmes teksts. Šāds Satversmes ievads nebūt nav uzskatāms par nejaušu vai par neveiksmīgu, jo tas atspoguļoja gan Satversmes oriģinālā teksta lakonisko garu, gan izteica noteiktus politiskus principus un pamatvērtības.
Pēc 2012. gada 18. februāra referenduma par grozījumiem Satversmē un pēc iniciatīvas par pilsonības automātisku piešķiršanu visiem nepilsoņiem 2012. gada septembrī Valsts prezidenta izveidotā Konstitucionālo tiesību komisija publicēja atzinumu “Par Latvijas valsts konstitucionālajiem pamatiem un neaizskaramo Satversmes kodolu”. Viens no šajā atzinumā ietvertajiem priekšlikumiem bija arī iespēja papildināt Latvijas Republikas Satversmi ar paplašinātu preambulu, kurā tiktu atklātas Latvijas valsts un līdz ar to arī Satversmes pamatvērtības.
Preambulas piedāvājums
2013. gadā Valsts prezidenta Konstitucionālo tiesību komisijas priekšsēdētājs Egils Levits nāca klajā ar Latvijas Republikas Satversmes preambulas projektu ar mērķi uzsvērt, ka "Latvija nav vis nejaušs vēstures blakusprodukts, bet gan mērķtiecīgi radīta valsts un latviešu identitātei ir divas saknes - latviešu tautas dzīvesziņa un kristīgās vērtības". Kā nacionālas valsts darbības pamatprincipi ir minēta demokrātija, tiesiskums, sociālā atbildība. Piedāvātajā projektā preambulai ir formulēti trīs Latvijas Satversmes mērķi:
Sākotnēji piedāvātais Satversmes preambulas teksts
"Latvijas Republikas Satversme ar mērķi nodrošināt latviešu nācijas pastāvēšanu cauri gadsimtiem, latviešu valodas un kultūras saglabāšanu un attīstību, katra cilvēka un visas tautas labklājību, Latvijas tauta,
Satversmes preambulas teksta piedāvājumam tika pievienoti plaši komentāri.
Diskusijas
Opozīcijā esošā politiskā apvienība «Saskaņas centrs» norādīja, ka piedāvātais Satversmes preambulas projekts liecina, ka valdošā koalīcija plāno atteikties no pastāvošās valsts iekārtas, pārejot uz etniskas demokrātijas valsti. Arī bijušais Satversmes tiesas priekšsēdētājs Aivars Endziņš atzina, ka bez Satversmes preambulas varētu arī iztikt, jo Latvijas tauta par strīdīgiem jautājumiem var lemt pati un papildu ierobežojumi nav. Eiropas Padomes cilvēktiesību komisārs Nils Muižnieks izteicās, ka preambulā esot atrodams apstrīdams jēdzienu lietojums: „valsts nācija", „Latvijas tauta", „mazākumtautības" un „latviešu tauta" saplūstot ar jēdzienu „valsts nācija". Satversmes tiesas priekšsēdētājs Gunārs Kūtris pauda viedokli, ka īsti nesaprot mērķi, kāpēc preambulas projekts tapa, un ka preambulas veidotāji baidās to laist izlemšanai uz referendumu, norādot: "šeit pastāv juridiska problēma, proti, vieni autori uzskata, ka preambula ir normatīva rakstura, bet citi tā neuzskata", un rezumēja, ka "Ja preambula ir konstitūcijas sastāvdaļa, kas ietekmē konstitūcijas normu tulkošanu, tostarp arī to pantu tulkošanu, kuri grozāmi tikai ar tautas nobalsošanu, tad šī preambula ir jāpieņem referendumā". Konstitucionālo tiesību pētniece Kristīne Jarinovska zinātniskajā polemikā uzsvēra, ka Levita priekšlikums ir vērtīgs, netradicionāls veids kā, nostiprinot valstsnācijas pamatvērtības, risināt problēmas, kuras raisa tiešās demokrātijas ļaunprātīga izmantošana, rosinot valodas un pilsonības referendumus.
Priekšpilsēta
Priekšpilsēta ir pilsētas ārējā daļa, tālākā daļa no pilsētas centra. Lielām pilsētām nereti var būt vairākas priekšpilsētas. Priekšpilsēta var būt arī piepilsēta, kas ir pilsētas tipa apdzīvota vieta kādas lielākas pilsētas tuvumā. Piepilsētas kopā ar lielāko, centrālo pilsētu veido aglomerāciju. Nereti cilvēki, kas dzīvo priekšpilsētās, strādā pilsētas centrā.
Latvijas Republikas Satversmes preambula
Diskusijas
Saeimas Juridiskās komisijas deputātu vairākums konceptuāli atbalstīja Latvijas Satversmes preambulas projektu. Vienīgi apvienības «Saskaņas centrs» deputāts Andrejs Elksniņš komisijas sēdē izteica šaubas, vai preambulā nostiprinātās vērtības nodrošinās to praktisku realizāciju.
Saeimas balsojumi
Saeimas Juridiskā komisija 2014. gada 10. martā atbalstīja pārveidoto Satversmes preambulas jeb ievaddaļas projektu un nolēma to virzīt uz Saeimas sēdi. Par projekta tālāku virzību balsoja seši Juridiskās komisijas deputāti, bet trīs deputāti no „Saskaņas centra” bija pret to. Jaunā preambulas versija bija lakoniskāka par sākotnējo un tajā vairs nebija minēts iepriekš plašākās diskusijas izraisījušais jēdziens „valstsnācija”. Latvijas Republikas Satversmes preambulas projekta atbalstam bija nepieciešams vismaz divu trešdaļu (66 no 100) Saeimas deputātu balsojums visos trīs lasījumos. Preambulas projektu pirmajā lasījumā 2014. gada 27. martā atbalstīja 67 deputāti, pret balsoja 27 Saskaņas centra pārstāvji. Uz preambulas projekta otro lasījumu 2014. gada 5. jūnijā bija iesniegti 23 priekšlikumi, kuru apspriešana ilga trīs stundas. Saeima atbalstīja, ka Satversmes preambulā būs pieminētas lībiešu tradīcijas un dzīvesziņa un universālās humānās vērtības aizstātas ar vispārcilvēciskām vērtībām. Savukārt vārdi, ka Latvija "ievēro cilvēktiesības, arī mazākumtautību tiesības" aizstāti ar vārdiem "atzīst un aizsargā cilvēka pamattiesības un ciena mazākumtautības". Balsojumā projekta papildināto versiju atbalstīja 67 deputāti, pret balsoja 27 Saskaņas centra pārstāvji. Trešajā lasījumā 2014. gada 19. jūnijā par projektu nobalsoja 69 deputāti, bet pret bija 28 deputāti no Saskaņas centra frakcijas.
Viens no Saskaņas centra līderiem Valērijs Agešins žurnālistiem sacīja, ka aptuveni desmit dienu laikā frakcija izlems, ko darīt, jo iespējas ir vairākas. Tā var vērsties ne tikai pie Valsts prezidenta, bet arī Satversmes tiesā, vai vākt parakstus referenduma ierosināšanai, vai arī nedarīt neko, lai nedotu iespēju priekšvēlēšanu laikā labējo partiju politiķiem izmantot šo jautājumu kampaņā.
2019. gada Tour de Suisse komandas un dalībnieki
Šis ir 2019. gada Tour de Suisse komandu un dalībieku uzskaitījums.
Komandas
Tā kā Tour de Suisse bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas divas UCI profesionālās kontinentālās komandas un Šveices izlase, veidojot 21 komandas pelotonu.
2019. gada Tour de Suisse
2019. gada Tour de Suisse bija šosejas riteņbraukšanas daudzdienu sacensības, kas notika no 15. līdz 23. jūnijam. Tā bija 83. reize, kad notika Tour de Suisse sacensības un tās bija 26. sacensības 2019. gada UCI Pasaules tūres kalendārā.
Komandas
Tā kā Tour de Suisse bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas divas UCI profesionālās kontinentālās komandas un Šveices izlase, veidojot 21 komandas pelotonu.
Kristaps Neilands
Kristaps Neilands (dzimis 1899. gada 4. janvārī Jelgavā, pēc vecā stila — 1898. gada 23. decembrī,  miris 1960. gada  2. oktobrī Rīgā) bija latviešu inženieris metalurgs. Tehnisko zinātņu doktors (1957), Latvijas PSR ZA korespondētājloceklis (1958).
Bengāļi
Bengāļi ir tauta, kura apdzīvo Bengāliju, kas mūsdienās ir sadalīta starp Bangladešu un Indijas Rietumbengāles, Tripuras un Asamas štatiem. Runā bengāļu valodā. Pasaulē ir aptuveni 250—300 miljoni bengāļu, tādējādi tie ir trešā lielākā tauta aiz haņiem (ķīniešiem) un arābiem.
Aleksandrs Veiss
Aleksandrs Veiss (dzimis 1918. gada 22. septembrī Maskavā, miris 1985. gada 6. augustā Rīgā, apbedīts Matīsa kapos) bija latviešu ķīmiķis, Rīgas Politehniskā institūta rektors (1963-1985). Latvijas PSR Nopelniem bagātais zinātnes un tehnikas darbinieks (1968), Latvijas PSR ZA korespondētājloceklis (1975), RPI Goda darbinieks (1985).
Kristaps Neilands
Dzīvesgājums
Dzimis 1899. gadā Jelgavā. Beidzis Urālu Politehnisko institūtu Sverdlovskā (1929). Piedalījies Magņitogorskas metalurģiskā kombināta Krievijā celtniecībā un strādājis tajā (1930-1941, 1941-1945).
Aleksandrs Veiss
Dzīvesgājums
Dzimis 1918. gadā Maskavā. Pēc Latvijas okupācijas ieradās Latvijā, absolvēja Latvijas Valsts universitātes Ķīmijas fakultāti (1946) un no 1947. gada strādāja tajā par asistentu un vecāko pasniedzēju. 1958. gadā kļuva par Rīgas Politehniskā institūta docentu, vēlāk par profesoru. Bijis RPI Ķīmijas fakultātes dekāns (1959-1962), RPI mācību prorektors (1962-1963), rektors (1963-1985).
Kristaps Neilands
Literatūra
Нейланд В.М. Кристап Кришьянович Нейланд (1898-1960) : жизнь и деятельность. Рига : Рижский технический университет, 1992.
Fraņo Tudžmans
Fraņo Tudžmans (hr,, dzimis , miris ) bija Horvātijas politiķis un vēsturnieks, no 1990. līdz 1999. gadam bija Horvātijas prezidents. 1991. gadā, neilgi pēc Horvātijas valsts izveides, sākās etniskie nemieri, kā rezultātā izcēlās Horvātijas karš, kas ilga līdz 1995. gadam. Fraņo Tudžmans bija viens no valstsvīriem, kas parakstīja Deitonas līgumu, ar kuru tika pārtraukta karadarbība bijušās Dienvidslāvijas teritorijā. Viņš vairākkārtīgi bija izpelnījies Rietumu valstu kritiku par autokrātisku pārvaldi Horvātijā.
EUTELSAT 48D/Afghansat 1
EUTELSAT 48D/Afghansat 1 (agrākie nosaukumi W2M, EUTELSAT 48B, EUTELSAT 28B) ir Afganistānas pirmais pavadonis. To Afganistānas Sakaru un informācijas tehnoloģiju ministrijai no 2014. gada maija iznomājis Francijas uzņēmums Eutelsat. Sakaru pavadoni orbītā palaists 2008. gada decembrī. Tas nodrošina televīzijas un radio retranslācijas, mobilo sakaru un datu pārraides pakalpojumus Centrālāzijai.
Zvērudārzs manā bagāžā
"Zvērudārzs manā bagāžā" (A Zoo in My Luggage) ir dabaspētnieka Džeralda Darela grāmata, kas izdota 1960. gadā. Tajā autors apraksta savu sešus mēnešus ilgo dzīvnieku vākšanas ekspedīciju uz mūsdienu Kamerūnas ziemeļrietumiem, kur viņš 1957. gadā devās kopā ar sievu Džekiju Darelu, kā arī grūtības, kas bija saistītas ar Džērsijas zoodārza nodibināšanu.
EUTELSAT 48D/Afghansat 1
Kosmisko aparātu izgatavoja Indijas kosmisko pētījumu organizācija (ISRO) uz platformas I-3K bāzes. Sakaru aparatūru izgatavoja Francijā reģistrēts uzņēmums EADS Astrium. Pavadoņa starta masa bija 3460 kg, izmēri 1,8 x 2,0 x 5,0 m, saules bateriju paneļu pletums 15,7 m. Pavadonī uzstādīti 32 Ku raidītāji, un derīgās kravas jauda ir 4 kW.
Zvērudārzs manā bagāžā
Grāmatas ievadā Darels par to raksta: "'Šī ir sešus mēnešus hronika. Mēs abi ar sievu devāmies uz Bafutu, uz kalnainu savannu karalisti Britu Kamerūnā Rietumāfrikā*. Mūsu ceļojuma iemesls bija, saudzīgi izsakoties, mazliet neparasts. Mēs gribējām sakomplektēt paši savu zvērudārzu'."
Grāmata stāsta par Džerija atkārtotu viesošanos Ešobi ciemā (tā pirmais apmeklējums aprakstīts grāmatā "Pārpildītais šķirsts") un ekspedīcijas pamatbāzē Mamfē pavadīto laiku pie Bafutas Fona. Mākslinieciski izteiksmīgi un precīzi Darels atveido visdažādākos vietējās faunas pārstāvjus, piemēram, nīlzirgus, klinšuvārnas vai pērtiķus. Grāmatu ilustrējis angļu mākslinieks Ralfs Tompsons.
EUTELSAT 48D/Afghansat 1
W2M tika palaists 22:35UTC ar nesējraķeti Ariane 5ECA (lidojums VA-186) no Gviānas kosmiskā centra. Kopā ar to palaists arī sakaru pavadonis Hot Bird 9. Ģeostacionāro orbītu tas sasniedza ar saviem dzinējiem.
Zvērudārzs manā bagāžā
Latviski to 1971. gadā laida klajā izdevniecība Liesma, un publikācija ietver divas atsevišķas Darela grāmatas — pirmā daļa ir "Zvērudārzs manā bagāžā", savukārt otrā — angliski 1964. gadā izdotā "Muiža dzīvniekiem". Abas grāmatas ietilpa padomju laikā populārā publikāciju sērijā "Apvārsnis".
EUTELSAT 48D/Afghansat 1
Pēc orbitālo testu pabeigšanas 2010. gada janvārī W2M tika pārvietots uz ģeostacionārās orbītas punktu 16° austrumu garuma, kur tam būtu jānomaina W2. Pārvietošanas laikā pavadonim radās nopietna kļūme energosistēmā. Pēc darbības atjaunošanas tas varēja sniegt tikai 50 % no tā paredzētās jaudas. W2M tika atstāts pozīcijā 16° A, kur tas kalpotu kā rezerve pavadonim W2M.
Vēlāk W2M tika pārvietots uz punktu 48° austrumu garuma. 2012. gada 1. martā Eutelsat unificēja savu pavadoņu nosaukumu sistēmu. Kosmiskie aparāti turpmāk tika identificēti pēc to orbitālās pozīcijas. W2A ieguva nosaukumu EUTELSAT 48B.
2012. gada augustā pavadonim bija atjaunota 100 % darbība. 2012. gada beigās tas pārvietots uz pozīciju 28,5° austrumu garuma un pārdēvēts par EUTELSAT 28B.
2014. gada janvārī Eutelsat noslēdza līgumu ar Afganistānas Sakaru un informācijas tehnoloģiju ministriju par pavadoņa iznomāšanu. Februāra beigās tas tika pārvietots uz punktu 48° austrumu garuma. Pavadonis tika pārdēvēts par EUTELSAT 48D/Afghansat 1 un sāka sniegt pakalpojumus 10. maijā. Afganistāna par pavadoni maksā 4 miljonus USD gadā, bet cer saņemt ienākumus par to 15 miljonus USD gadā.